Ynyr Williams

Actor, bardd a chynhyrchydd radio a theledu o Gymro a anwyd yn Nhrawsfynydd yw Ynyr Williams (ganwyd 1959).bbc.co.uk; Gwefan y BBC; adalwyd 7 Ionawr 2025.

Derbyniodd ei addysg yn Ysgol Gynradd Trawsfynydd ac Ysgol y Moelwyn, Blaenau Ffestiniog cyn symud i Goleg y Drindod, Caerfyrddin a Choleg Cerdd a Drama Cymru, Caerdydd.Bu'n aelod o Gwmni Theatr Cymru o dan arweiniad Emily Davies ar gychwyn y 1980au, cyn newid gyrfa, a throi'n gyflwynydd teledu gyda BBC Cymru ar raglen Bilidowcar. Ym 1989 ymunodd a thim cynhyrchu Ffilmiau Elidir fel ymchwilydd ac yna fel cyfarwyddwr a chynhyrchydd teledu a radio. Gadawodd Ffilmiau Elidir i ymuno a Dime Goch gan sefydlu, gyda Gaynor Davies, y rhaglen blant/bobl ifanc hynod lwyddianus, UNED 5.

Bu’n cyfarwyddo nifer o gyfresi llwyddianus iawn a ysgrfienwyd gan ei frawd, yr awdur Twm Miall. Y cyntaf oedd Cyw Haul, yna Meibion Glyndwr  ac yn olaf Tri Tan y Manod. Rhwng 2007 a 2015 bu’n gynhyrchydd y gyfres sebon Pobol Y Cwm, cyn cael ei benodi'n Olygydd Cynnwys BBC Radio Cymru am chwe blynedd. Rhwng 2010 a 2021, bu'n gyfrifol am ochr ddarlledu’r Eisteddfod Genedlaethol i’r BBC.

Cafodd ei urddo i'r Wisg Las yng Ngorsedd Y Beirdd yn Eisteddfod Genedlaethol Cynon Taf 2024.

Mae'n briod â'r actores a'r cyfarwyddydd Betsan Llwyd ac wedi ymgartrefu yng Nghaerdydd.

 Gyrfa fel actor 

 Theatr 

 Noa (1982)
 Torri Gair (1982)
 Tŷ Ar Y Tywod (1983) 
 Guernica (1983) 
 Siwan (1983) 
 Tair Comedi Fer (1983) 

 Teledu a ffilm - Actio a Chyflwyno 

 Dyddiadur Dyn Dwad
 Penyberth 
 Pobol Y Cwm
 Bilidowcar (cyflwynydd)

 Gyrfa fel cynhyrchydd a chyfarwyddwr 

 Teledu 

 Bariau (2023- )
 The Rev/ Y Parchedig Emyr ddrwg
 The Pact
 Hidden BBC Cymru
 Hinterland/Y Gwyll
 Pobol Y Cwm
 Dal: Yma/Nawr
 Johnny Owen: The Long Journey
 Meibion Glandŵr 
 Cyw Haul
 Pen Tennyn
 Jara
 Uned 5
 Slot Sadwrn
 Troeon
 Pelydr X

 Cyfeiriadau 

Categori:Genedigaethau 1959
Categori:Actorion teledu o Gymru
Categori:Actorion theatr o Gymru
Categori:Pobl o Trawsfynydd
Categori:Cyn-fyfyrwyr Prifysgol Aberystwyth